Diari Oficial de la Generalitat Valenciana


Sumari del DOGV 5367, del 16-10-2006 (2006/10934)

Bases que han de regir el concurs oposició per a la provisió en propietat de 2 places d'oficial de la policia local, vacants en la plantilla de l'Ajuntament, pel sistema de promoció interna.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10826


Data del document
:   02-08-2006

Organisme emissor
:   Ajuntament d'Ontinyent

Tipus de document
:   Convocatòria

Descriptors 

:   * Ontinyent
    * administració local
    * concurs administratiu
    * policia

Bases que han de regir el concurs oposició per a la provisió en propietat de 2 places d'oficial de la policia local, vacants en la plantilla de l'Ajuntament, pel sistema de promoció interna. [2006/A10968]  
Primera. Objecte de la convocatòria  
És objecte de la present convocatòria la provisió en propietat, per mitjà del sistema de concurs oposició per promoció interna, de dos places vacants en la plantilla d'este Ajuntament, en l'escala d'administració especial, subescala de servicis especials, classe policia local i els seus auxiliars, enquadrades en l'escala bàsica, categoria d'oficial.   
En cas que alguna de les places convocades no fóra coberta pel torn de promoció interna, passarà a torn de mobilitat entre oficials de les policies locals de la Comunitat Valenciana.  
Segona. Condicions de les persones aspirants  
Per a ser admeses a la realització de les proves selectives les persones aspirants hauran de reunir els següents requisits, que hauran de posseir-se en la data en què acabe el termini de presentació d'instàncies:  
2.1 Per al torn de promoció interna.  
a) Ser funcionari de carrera integrat en la subescala de servicis especials, escala bàsica, categoria agent de policia de l'ajuntament convocant.  
b) Haver romàs, almenys, dos anys com a funcionari de carrera en la categoria d'agent de policia.  
c) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira.  
d) No trobar-se suspés ni inhabilitat per a l'exercici de funcions públiques.  
e) Estar en possessió dels permisos que habiliten per a la conducció de vehicles de les classes B en condicions per a accedir al permís BTP i A, que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.  
f) Estar en possessió del títol de Batxiller Superior, Formació professional de segon grau o equivalent o tindre complides les condicions per obtindre aquesta titulació el dia en què finalitze el termini de presentació d'instàncies.  
g) Coneixements de valencià, que s'acreditaran mitjançant un certificat o títol expedit per la Junta Qualificadora de Coneixements de Valencià o per la convalidació per este organisme de qualsevol altre títol, referit sempre al nivell elemental.   
2.2 Per al torn de mobilitat.  
a) Ser funcionari de carrera, categoria oficial integrat en la subescala de servicis especials, policia local, de qualsevol dels municipis de la Comunitat Valenciana.  
b) Haver romàs, almenys, dos anys com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria.  
e) No trobar-se suspés ni inhabilitat en ferm per a l'exercici de funcions públiques. Si es produïra la suspensió o inhabilitació amb posterioritat a la resolució del concurs de mobilitat per un procediment iniciat amb anterioritat a la data de la convocatòria del concurs, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats a servici d'urgències o emergències.  
g) Coneixements de valencià, que s'acreditaran mitjançant un certificat o títol expedit per la Junta Qualificadora de Coneixements del Valencià o per la convalidació per este organisme de qualsevol altre títol, referit sempre al nivell elemental.   
Tercera. Presentació d'instàncies i documentació annexa  
Les instàncies per a prendre part en la present convocatòria es dirigiran a l'Alcaldia Presidència d'este Ajuntament i haurà d'utilitzar-se la instància model que figura com a annex I d'estes bases. No s'admetrà cap sol·licitud que no es presente en aquest model.  
Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies les persones aspirants hauran de manifestar que reunixen tots i cadascun dels requisits exigits en estes bases i que es comprometen a prestar el preceptiu jurament o promesa, tot indicant, a més a més, si concorren pel torn de promoció interna o pel concurs de mèrits per mobilitat.  
Les instàncies s'acompanyaran de:  
a) El justificant d'haver ingressat en la caixa municipal (BZX 6686/6001/56/4235212958), per mitjà d'ingrés bancari o resguard d'abonament, o si és el cas, per gir postal o telegràfic els drets d'examen que es fixen en 51,75 euros. Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre-hi part.   
b) La documentació acreditativa dels mèrits al·legats per l'aspirant. Esta documentació l'hauran de presentar només les persones aspirants al concurs de mèrits per mobilitat i es presentarà juntament amb la instància de sol·licitud d'admissió al concurs, en un sobre tancat, que també es podrà lacrar. No es tindrà en compte cap mèrit que no s'acredite en eixe moment.   
c) Una fotocòpia comparada del DNI de la persona aspirant.  
Quarta. Admissió de persones aspirants  
Per a ser admesos a les proves selectives bastarà que les persones aspirants manifesten en les seues instàncies que reunixen totes i cadascuna de les condicions exigides en estes bases, referides a la data de finalització del termini de presentació d'instàncies, i que hagen abonat els drets d'examen.  
Expirat el termini de presentació d'instàncies, per mitjà de resolució de l'Alcaldia, s'aprovarà la llista provisional dels admesos i exclosos, tant del procediment de promoció interna com del torn de mobilitat. La dita resolució es publicarà en el Butlletí Oficial de la Província, Diari Oficial de la Generalitat i tauler d'anuncis de l'Ajuntament, i es concedirà un termini de 10 dies per a esmenar els defectes que hagueren motivat l'exclusió. No podrà esmenar-se la falta d'abonament dels drets d'examen.  
Els errors de fet podran esmenar-se en qualsevol moment, d'ofici o a petició de l'interessat.  
Transcorregut el dit termini, l'Alcaldia resoldrà les reclamacions que s'hagueren presentat. Si no s'hi presenta cap reclamació, la llista provisional s'entendrà com a definitiva.  
En la resolució per la qual s'aproven les llistes definitives, es determinaran el lloc, la data i l'hora de la celebració del primer exercici o prova que corresponga a cada procés segons estes bases.  
Cinquena. Tribunal qualificador  
El tribunal qualificador, tant de les proves convocades pel torn de promoció interna com del torn de mobilitat estarà integrat pels següents membres, tots ells amb veu i vot:  
President: l'alcalde president de l'Ajuntament o regidor en qui delegue.  
Secretari: el de la corporació o funcionari en qui delegue, que actuarà a més com a Vocal.  
Vocals:  
. Un representant designat per la direcció general de la Generalitat Valenciana competent en matèria de policia local.  
. Un representant designat per la direcció general de la Generalitat Valenciana competent en matèria d'administració local.  
. Una persona tècnica designada per la presidència de la corporació d'entre el personal funcionari d'este Ajuntament.  
. El cap del cos de la policia local de la corporació convocant o, si no n'hi ha, un funcionari de la corporació d'igual o superior categoria preferentment pertanyent al cos de la policia local.  
. El cap del servei de Personal o membre en qui delegue.  
. Dos representants del personal d'este Ajuntament, que actuaran en representació de totes les seccions sindicals constituïdes legalment en este Ajuntament. Aquests representants seran designats per la Junta de Personal.  
La designació dels membres del tribunal inclourà la dels respectius suplents i es farà pública juntament amb la llista d'admesos i exclosos. Es publicarà també al tauler d'anuncis de l'Ajuntament.  
La corporació sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.  
Els vocals del tribunal posseiran titulació acadèmica igual o superior que l'exigida per als llocs de treball oferits.  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, indistintament.  
El tribunal podrà nomenar assessors per a les proves psicotècniques, mèdiques i d'aptitud física. El seu nomenament es farà públic amb el del tribunal.  
Els membres del tribunal podran ser recusats per les persones aspirants de conformitat amb el que preveu la legislació vigent.  
A efectes del que disposa l'article 30 del Reial Decret 462/2002, de 24 de maig, el tribunal que actue en esta prova selectiva tindrà la categoria tercera de les arreplegades en aquell decret, tant respecte de les assistències dels membres del tribunal com dels seus assessors i col·laboradors.  
Així mateix, un representant de cadascuna de les seccions sindicals constituïdes legalment en este Ajuntament podrà assistir a les sessions del tribunal, no a les deliberacions i votacions, amb veu i sense vot. El representant haurà de posseir també titulació acadèmica igual o superior a l'exigida per a les places convocades.  
Sisena. Començament i desenrotllament de les proves de selecció  
Les persones aspirants seran convocades en crida única. Primer se celebrarà la promoció interna i només en el supòsit que algun lloc quedara vacant es cridarà els aspirants del torn de mobilitat. Si un aspirant no es presenta en el moment de ser cridat a qualsevol dels exercicis obligatoris decaurà automàticament en el seu dret a participar en el dit exercici i també en els successius i quedarà exclòs del procediment selectiu.  
En aquells exercicis que no puguen realitzar-se conjuntament, l'orde d'actuació de les persones aspirants s'iniciarà per aquelles el primer cognom dels quals comence per la lletra T (DOGV 5237, de 10.04.2006).  
Les persones aspirants hauran d'anar proveïdes del document nacional d'identitat, ja que el tribunal podrà requerir-los en qualsevol moment perquè acrediten la seua identitat.  
Una vegada començades les proves, no serà obligatòria la publicació dels successius anuncis de celebració dels restants exercicis en el Butlletí Oficial de la Província ni en el Diari Oficial de la Generalitat. El tribunal farà públics estos anuncis en el tauler d'anuncis amb 12 hores d'antelació al començament d'aquells, si es tracta del mateix exercici, o de 48 si es tracta d'un nou exercici.  
Setena. procediment de selecció   
A. Promoció interna. Concurs oposició.  
I. Fase prèvia.  
1. Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques, aptitudinals i de personalitat, que realitzarà l'assessor designat per l'Alcaldia i que s'ajustarà al que establix l'Orde de 23 de novembre de 2005 (DOGV de 2 de desembre de 2005).  
El resultat de la prova serà d'apte o no apte.  
La superació de les dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització i durant eixe període eximirà els aspirants de tornar a realitzar-les.  
2. Proves mèdiques. De caràcter obligatori i eliminatori.  
Consistirà a superar un reconeixement mèdic d'acord amb el quadre d'exclusions mèdiques que determina l'Orde de 23 de novembre de 2005 (DOGV de 2 de desembre de 2005).  
El resultat de la prova serà d'apte o no apte.  
La superació d'esta prova en els municipis de la Comunitat Valenciana, expressament homologada per l'Institut Valencià de Seguretat Pública, tindrà una validesa d'un any des de la seua realització i durant eixe període eximirà els aspirants de tornar a realitzar-les, sempre que no es produïsquen malalties o dolences que, a judici del tribunal mèdic, justifique que tornen a realitzar-les.  
3. Proves d'aptitud física. De caràcter obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball. El contingut i les marques mínimes seran, almenys, les següents:  
Caldrà ajustar-se als següents barems atenent l'edat i sexe de les persones aspirants.  
Barem d'edats masculí  
Quadre d'edats 1 2 3   
Fins 30 anys 4,20. 3,75m 60.  
De 31 a 35 anys 4,50. 3,50m 1,10.  
De 36 a 40 anys 5,30. 3,25m 1,30.  
De 41 a 45 anys 1.500m 3,00m 1,30.  
De 46 a 50 anys 1.300m 2,75m 1,40.  
Més de 50 anys 1.200m 2,40m 1,55.  
Barem d'edats femení  
Quadre d'edats 1 2 3   
Fins 30 anys 4,50. 3,10m 1,10.  
De 31 a 35 anys 5,20. 2,90m 1,20.  
De 36 a 40 anys 6,00. 2,70m 1,35.  
De 41 a 45 anys 1.300m 2,50m 1,45.  
De 46 a 50 anys 1.200m 2,30m 1,55.  
Més de 50 anys 1.000m 2,10m 2,10.  
Proves  
1. Carrera de resistència 1.000 metres  
2. Salt de longitud amb carrera  
3. Natació 50 metres.  
En el moment de presentar-se a l'exercici, les persones aspirants aportaran un certificat mèdic oficial on constarà expressament que estan capacitats per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública, tot tenint en compte que el certificat té una validesa de tres mesos des que ha estat expedit.  
No obstant això, també podrà presentar-se el certificat en el Departament de Personal de l'Ajuntament d'Ontinyent, sempre abans que s'inicien les proves físiques.  
La falta de presentació del dit certificat exclourà les persones aspirants de participar en el procés de selecció que es convoca.  
La qualificació d'este exercici serà d'apte o no apte, havent de superar com a mínim dues de les tres proves per a ser declarat apte.  
La superació d'esta prova tindrà una validesa de quatre anys des de la seua realització fins al dia d'acabament del termini de presentació de les instàncies, amb independència de l'edat de l'aspirant, i quedaran exempts de realitzar-la aquells que l'hagueren superada en el dit període.  
La valoració de les proves d'aptitud física en les proves de salt es realitzarà amidant la distància efectiva.  
II. Fase d'oposició.  
Primer exercici: Qüestionari. De caràcter obligatori i eliminatori.   
Consistirà a contestar correctament per escrit, en un temps màxim d'1 hora i 30 minuts, un qüestionari d'un mínim de 50 preguntes i màxim de 75 preguntes amb quatre respostes alternatives, una d'elles certa, sobre els temes indicats en els grups I a IV, ambdós inclosos, del temari que s'indica en l'annex II d'estes bases. Per a la correcció d'esta prova es tindran en compte, en tot cas, les respostes errònies.  
La qualificació d'este exercici serà de 0 a 10 punts i s'ha d'obtenir una qualificació de 5 punts per a superar-lo.  
Segon exercici: pràctica. De caràcter obligatori i eliminatori  
Consistent en la realització d'un exercici escrit, amb una duració màxima d'1 hora, que fixarà el tribunal abans de la seua realització i que tractarà sobre el desenvolupament d'un supòsit policial sobre les activitats, funcions i servicis propis del lloc de treball a què s'opta i, si és procedent, sobre la redacció de documents policials. Es valorarà la claredat i l'exposició de totes les actuacions i mesures que hagen d'adoptar-se en relació amb el supòsit plantejat.  
Les actuacions policials es podran adjuntar o fixar sobre un plànol que aportarà el tribunal.  
La qualificació d'este exercici serà de 0 a 10 punts i s'ha d'obtenir un mínim de 5 punts per a superar-lo.  
Tercer exercici: coneixement del valencià. De caràcter obligatori i no eliminatori.  
Els municipis de predomini lingüístic valencià, segons la Llei de la Generalitat Valenciana 4/1983, de 23 de novembre, d'Ús i Ensenyament del Valencià, inclouran un exercici consistent a traduir del valencià al castellà i viceversa un text proposat pel tribunal en un temps a determinar.  
Este exercici es qualificarà de 0 a 4 punts.  
Quart exercici: desenvolupament del temari. De caràcter obligatori i eliminatori  
Consistirà a desenrotllar per escrit durant un temps màxim d'una hora i trenta minuts i mínim d'una hora, dos temes elegits per l'aspirant d'entre quatre extrets per sorteig, dels grups I a IV dels que componen el temari de l'annex II, ambdós inclusivament. Els temes seran llegits en sessió pública davant del tribunal, que podrà formular les preguntes o els aclariments que jutge oportunes. Es valorarà la claredat d'idees i el coneixement sobre els temes exposats.  
La qualificació d'este exercici serà de 0 a 10 punts i per a superar-lo s'haurà d'obtindre un mínim de 5 punts.  
Cinqué exercici: Temes locals. De caràcter obligatori i no eliminatori.  
Consistirà en l'exposició per escrit, en un temps màxim d'1 hora i mínim de 45 minuts d'un tema del grup V del temari que s'indica en l'annex II. Es valoraran els coneixements exposats, la claredat en l'exposició, la presentació, redacció i l'ortografia, que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'este exercici serà de 0 a 5 punts.  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cadascun dels membres del tribunal de selecció i es rebutjaran totes les puntuacions màximes i mínimes quan entre elles existisca una diferència de 4 punts o més, servint, si és procedent, com a punt de referència la puntuació màxima obtinguda. La diferència serà de 2 punts quan es tracte de valorar els temes locals.   
III. Fase de concurs.  
Finalitzada la fase d'oposició d'este torn de promoció interna, el tribunal exposarà al públic la llista de les persones aspirants que per haver superat tots els exercicis obligatoris i eliminatoris han de passar a la fase de concurs i els concedirà un termini de 10 dies hàbils perquè presenten els mèrits que vulguen fer constar, d'acord amb el barem de mèrits que figura en l'annex III d'estes bases.   
Excepte en el supòsit en què determinats períodes ja computats en l'apartat d'antiguitat i grau hagen de ser considerats també en l'apartat de mèrits específics, com a experiència en les funcions que es determinen en la respectiva convocatòria, en cap altre supòsit, i com a regla general, podrà ser puntuat un mèrit per més d'un apartat o subapartat.  
Seran valorats els mèrits obtinguts o en condicions d'obtindre's en la data en què acabe el termini de presentació d'instàncies per a participar en el corresponent concurs i s'han de detallar en la sol·licitud de participació i acreditar-se documentalment.  
En cas d'empats, s'adjudicarà la plaça al concursant que haja obtingut major puntuació en l'apartat de formació. Si la dita puntuació és també igual, caldrà ajustar-se a la suma obtinguda en els apartats d'antiguitat i grau. Posteriorment, en cas de mantindre's l'empat, s'acudirà als mèrits específics. Si persistix l'empat, s'adjudicarà per sorteig.  
B. Procediment de selecció. Torn de mobilitat.   
El concurs per a cobrir, si és el cas, la plaça o les places per torn de mobilitat s'ajustarà a les següents normes:  
1. Fase prèvia:  
1) Exercici o prova aptitudinal i de personalitat.  
Consistirà a superar els exercicis o proves psicotècniques aptitudinals i de personalitat que realitzarà l'assessor designat per l'Alcaldia i que s'ajustarà al que establix l'Orde de 23 de novembre de 2005 (DOGV de 2 de desembre de 2005).  
2) Reconeixement mèdic preceptiu.   
Consistirà a superar un reconeixement mèdic d'acord amb el quadre d'exclusions mèdiques que determina l'Orde de 23 de novembre de 2005 (DOGV de 2 de desembre de 2005).  
Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte.  
2. Fase procediment de selecció.  
a) Fase de concurs de mèrits previstos a l'annex III:  
Una vegada transcorregut el termini de presentació d'instàncies, estes són vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública; en este cas haurà de comunicar-se tal circumstància a l'ajuntament convocant de la plaça oferida i adjudicada.  
Només serà procedent la valoració dels mèrits al·legats pels participants quan estos reunisquen els requisits exigits per a l'exercici del lloc, segons conste en la corresponent relació de llocs de treball aprovada i degudament publicada.  
Seran valorats els mèrits obtinguts o en condicions d'obtindre's en la data en què acabe el termini de presentació d'instàncies per a participar en el corresponent concurs i s'han de detallar en la sol·licitud de participació i acreditar-se documentalment.  
En cas d'empats, s'adjudicarà la plaça al concursant que haja obtingut major puntuació en l'apartat de formació. Si la dita puntuació és també igual, caldrà ajustar-se a la suma obtinguda en els apartats d'antiguitat i grau. Posteriorment, en cas de mantindre's l'empat, s'acudirà als mèrits específics. Si persistix l'empat, s'adjudicarà per sorteig.  
En qualsevol moment del procés d'adjudicació podrà demanar-se formalment dels interessats els aclariments, o, si és procedent, la documentació addicional que s'estime necessària per a la comprovació dels mèrits, requisits o dades al·legats així com aquells altres que es consideren necessaris per a una correcta valoració.  
Únicament seran citades per a celebrar la prova i entrevista, mitjançant la convocatòria corresponent i amb la menció expressa de les puntuacions obtingudes, aquelles persones aspirants la puntuació de les quals, sumats els mèrits amb el màxim possible de l'entrevista, arribe com a mínim a 20 punts.  
b) Prova i entrevista personal.  
Es realitzarà davant del tribunal qualificador i es valorarà fins un màxim de 10 punts amb el contingut i puntuació que s'assenyala:  
b.1) Coneixements del terme municipal, dels carrers, els servicis, les institucions, l'organització, l'administració municipal i altres de particular interès per a la població local de l'ajuntament convocant. S'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'esta prova serà de 6 punts.  
b.2) Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.  
Huitena. Relació d'aprovats  
El nombre de persones aspirants aprovades en el procés selectiu no podrà excedir del nombre de places convocades.  
El tribunal formularà proposta a la corporació de les persones aspirants que, havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública, per a seguir un curs de formació teoricopràctic de caràcter selectiu.  
Quan algun o algunes dels persones aspirants aprovades renuncien a continuar el procés de selecció, o en siguen excloses per mancar algun dels requisits exigits: no presentar la documentació, per falsedat d'esta o per no superar el curs selectiu, s'anul·laran les actuacions respecte d'estes i el tribunal podrà proposar la inclusió en la llista d'admesos del mateix nombre que el d'exclosos per les anteriors causes, els quals s'incorporaran a la realització del curs selectiu en les mateixes condicions que les assenyalades en l'article següent, sense perjudici de la responsabilitat en què pogueren haver incorregut.  
Novena. Curs selectiu. Torn promoció interna  
Finalitzades les proves selectives, oposició i concurs del torn de promoció interna, el tribunal farà pública la relació de persones aspirants aprovades, si n'hi haguera, per orde de puntuació aconseguida i elevarà la dita relació a l'Alcaldia Presidència conjuntament amb l'acta de l'última sessió.  
Una vegada presenten la documentació exigida en estes bases, les persones proposades s'incorporaran a l'Institut Valencià de Seguretat Pública per a realitzar el primer curs teoricopràctic que se celebre, amb una duració de 350 hores. La qualificació del curs correspondrà a l'IVASP.  
Durant la realització del curs teoricopràctic, les persones aspirants seran nomenades per la corporació funcionaris en pràctiques i percebran les retribucions que els corresponguen.  
Deu. Presentació de documents  
Les persones proposades pel tribunal hauran de presentar en el Departament de Personal, en el termini de 20 dies hàbils des que es faça pública la relació de persones aspirants aprovades, els documents acreditatius de les condicions de capacitat i requisits exigits en les presents bases de convocatòria.  
Les persones que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar l'original o la fotocòpia confrontada del seu nomenament com a funcionaris de carrera i el títol acadèmic exigit.  
Onze. Nomenament  
11.1 Torn de promoció interna.  
Superat el curs teoricopràctic, l'IVASP formularà una proposta de nomenament a l'Alcaldia. Les persones aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al següent curs. Si no superen este segon quedaran definitivament decaiguts en el seu dret de participar en el procés de selecció instat.  
Les persones aspirants que superen el curs teoricopràctic, prèvia presentació de la documentació exigida, seran nomenades funcionaris o funcionàries de carrera i hauran de prendre possessió del càrrec en el termini de 30 dies comptadors des de l'endemà d'aquell en què els siga notificat el nomenament.  
11.2 Torn de mobilitat.  
Presentada la documentació exigida i efectuat el nomenament com a oficial de la policia local del cos de policia local d'este Ajuntament, hauran de prendre possessió de la plaça en el termini dels cinc dies següents a la data de publicació de la resolució del concurs. El cessament en la corporació de què prové, haurà d'efectuar-se dins dels tres dies hàbils següents a la data del nomenament.  
El còmput del termini per al cessament s'iniciarà quan finalitzen els permisos o llicències que, si escau, hagueren sigut concedides als interessats. L'oficial de la policia local que haja cursat la seua sol·licitud per al concurs de mobilitat, estarà obligat a donar trasllat per escrit del dits permisos o llicències a l'ajuntament convocant, que podrà acordar la suspensió del seu gaudi.   
L'ajuntament de procedència de l'oficial de policia local podrà ajornar el seu cessament en l'ajuntament per necessitats del servici i per un període de temps no superior a 20 dies hàbils, tot comunicant la dita circumstància a este Ajuntament.  
Dotze. Incidències  
El tribunal queda autoritzat per a resoldre els dubtes i les incidències que es presenten, interpretar les bases d'esta convocatòria i prendre els acords necessaris per al bon orde del procés selectiu. En allò no previst en les presents bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Llei 30/1984, de 2 d'agost, Text Refós de la Llei de la Funció Pública Valenciana, Decret 33/1999, de 2 de març; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril del 2001) i normes de desenvolupament.  
Tretze. Recursos  
Contra les presents bases i els actes administratius definitius que es deriven d'estes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Catorze. Publicació  
Estes bases es publicaran en el Butlletí Oficial de la Província d i en el Diari Oficial de la Generalitat i un anunci de la convocatòria en extracte en el Boletín Oficial del Estado. El text íntegre es comunicarà a l'Institut Valencià de Seguretat Pública.  
Ontinyent, 2 d'agost de 2006.. La cap del Servei de Personal: Inmaculada Borredá Francés.  
Diligència: per a fer constar que estes bases, juntament amb els seus annexos, han sigut aprovades per Resolució d'esta Alcaldia número 1.772/2006, de data 2 d'agost.  
Ontinyent, 2 d'agost de 2006.. El vicesecretari (p. S. art. 2.g RD 1.732/1994): Rafael Hernández Domingo.  
ANNEX I  
ANNEX II  
Temari  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat Espanyol. Classe i forma d'estat. Organització territorial de l'Estat. La Corona: funcions constitucionals del rei. Successió i regència. El referèndum.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures Fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El govern o Consell. Les competències. Administració de justícia.   
Tema 7. L'Administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Unió Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'ajuntament en ple. La comissió de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i perduda de la condició de funcionari.  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.  
Tema 18. El binomi policia local - ciutadà. Principis bàsics i normes d'actuació. Suports ètics. Règim disciplinari.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i psicosociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.   
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres, Efectes i conseqüències dels desastres. Reacció davant de situació de desastres.  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.  
Tema 32. Característiques del comandament. Funcions del comandament (planificar, executar, organitzar, coordinar ...). Estils de manar. Aspectes que distingeixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i Programes. Relació comandament - subordinat. Les reunions.  
Tema 33. Presa de decisions. El procés de decisió. Reixa de direcció. Poder i Autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.  
Grup IV. Policia de trànsit i circulació  
Tema 34. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.   
Tema 35. La normativa sobre trànsit de circulació de vehicles de motor i seguretat vial: La Llei de Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 36. El Reglament General de Circulació. Estructura. Principals normes de circulació.   
Tema 37. El Reglament General de Conductors. Normes generals Classes dels permisos de conduir i els seus requisits. Validesa. Equivalències.  
Tema 38. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.  
Tema 39. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 40. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V  
Tema 44 El marc geogràfic. Ontinyent i el seu terme. La Vall d'Albaida. Nocions bàsiques d'història local d'Ontinyent. De la prehistòria fins a Jaume I. De Jaume I fins als nostres dies.  
Tema 45. Costums d'Ontinyent. Festes tradicionals (Gegants i cabets, Angelets, Bou en corda, Moros i cristians, ...) festes de barri, gastronomia.  
Tema 46 Carrers d'Ontinyent: característiques i situació. El terme d'Ontinyent. Característiques generals. Camins, sendes, partides, cases de camp, etc.  
Tema 47. Infraestructures culturals d'Ontinyent: biblioteques i museus, cases de cultura, esglésies, etc. Producció cultural a Ontinyent: literària, teatral, musical, etc.  
Bibliografia bàsica de suport per al temari del grup V:  
A continuació s'oferix a nivell orientatiu i d'ajuda, les següents fonts:  
. ALBA, Revista d'Estudis Comarcals de la Vall Albaida. Servici de Publicacions de l'Ajuntament d'Ontinyent.  
. BERNABEU GALBIS, A., El nom Ontinyent. Títols honorífics. La bandera i l'escut. Servici de Publicacions de l'Ajuntament d'Ontinyent, 1994.  
. BERNABEU GALBIS, A., Edificis històrics i carrers Ontinyent. Caixa d'Estalvis d'Ontinyent, 1994  
. BERNABEU SANCHIS, A., Ontinyent, Vila Reial. De les Germanies a la Nova Planta. Servici de Publicacions de l'Ajuntament d'Ontinyent, 1992.  
. Diversos autors, Història Bàsica Ontinyent, Servici de Publicacions de l'Ajuntament d'Ontinyent, 1995.  
. Catàleg General del Servici de Publicacions d'Ajuntament d'Ontinyent 1985-1995.  
. LLORA, A., Ontinyent i la seua història, Ontinyent 1992.  
. Ordenances municipals.  
ANNEX III  
Barem per a la valoració de mèrits  
Promoció interna i torn de mobilitat  
Segons l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana.  
Torn de mobilitat  
S'entendran vàlides, a efectes de baremació, les notes concedides com a excel·lents en els cursos realitzats amb anterioritat a l'entrada en vigor de la present orde. La puntuació obtinguda a este efecte serà el resultat de la suma dels punts corresponents en el tram respectiu d'assistència i aprofitament.   
1. Titulació acadèmica  
Fins a un màxim de 15 punts.  
Seran valorades les titulacions acadèmiques acreditades pels concursants que siguen iguals o superiors a les que van ser exigides per a accedir a l'escala i categoria a què pertanguen, conforme a l'escala següent:  
a) Grup A: doctor: 10 punts  
Llicenciat o equivalent: 8 punts  
b) Grup B: diplomat universitari o equivalent: 7 punts  
c) Diplomat en criminologia: 7 punts  
No seran valorats com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat només se'n computarà una.  
2. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat  
Fins a un màxim de 20 punts:  
. Per cada any complet d'antiguitat en la mateixa escala i categoria de la policia local o superior: 1,50 punts.  
. Per cada any complet d'antiguitat en les categories inferiors de la policia local: 1,25 punts.  
. Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.  
. Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.  
4. Altres mèrits  
Fins a un màxim de 15 punts.  
Coneixement del valencià acreditat amb el certificat oficial de la Junta Qualificadora de Coneixements de Valencià:  
. Certificat de coneixements orals: 0,75 punts  
. Certificat de grau elemental: 1,25 punts  
. Certificat de grau mitjà: 2,50 punts  
. Certificat de grau superior: 3,00 punts  
Coneixement d'un o més idiomes acreditats documentalment, mitjançant certificat lliurat per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials serà valorada a raó de 0,60 punts per curs complet.  
5. Cursos organitzats per l'IVASP o organismes anàlegs.  
Fins a un màxim de 30 punts.  
Per realització dels cursos organitzats per l'IVASP o homologats per ell, s'ajustarà al barem següent  
 Diploma Certificat   
Nombre d'hores d'assisténcia d'aprofitam.   
De 20 a 50 h 0,5 1   
De 51 a 100 h 1 2   
De 101 a 150 h 2 3   
De 151 a 200 h 3 4   
De 201 a 250 h 4 5   
Més de 250 h 5 7   
Quan es tracte de cursos de duració inferior a la mínima susdita la puntuació vindrà donada per la suma del còmput d'hores i/o assistència. En el cas d'haver impartit hores com a professor en els cursos, seran puntuats amb el barem corresponent al certificat d'aprofitament, i sense que per este concepte es puguen superar el màxim de 10 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'IVASP (10 d'abril de 1995), i els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, seran valorats amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, si s'escau, com a cursos amb diploma d'assistència. I no seran puntuables si ja van tindre's en compte a l'efecte de titulació acadèmica per a la promoció interna.  
6. Premis, distincions i condecoracions  
Fins a un màxim de 10 punts.  
. Per estar en possessió de la placa col·lectiva al Mèrit Policial de la Generalitat Valenciana, 1 punt.  
. Per estar en possessió de la placa individual al Mèrit Policial de la Generalitat Valenciana, 3 punts.  
. Per estar en possessió de la medalla al Mèrit Policial de la Generalitat Valenciana, 2 punts.  
. Per ser objecte de felicitació o menció individual pel director general de la conselleria competent en matèria de policia local, 1 punt per cadascuna.   
. Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cadascuna.   
. Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascuna. Si la condecoració és concedida a títol col·lectiu la puntuació serà de 0,25 punts per cadascuna.  
. Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascuna.   
7. Altres mèrits específics  
Fins a un màxim de 4 punts.  
Seran valorats els coneixements en administració i gestió de recursos humans i informàtica, títols de Socorrista Aquàtic, Primers Auxilis, curs de submarinisme, arts marcials, defensa personal i també els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.  
La intervenció com a ponent en conferències i seminaris relacionats amb l'activitat policial, i reconeguts per l'IVASP seran valorats fins a un màxim de 0,50 punts.  
Les publicacions relacionades amb l'activitat policial, seran valorades fins a un màxim de 0,75 punts per cadascuna.   
Torn de promoció interna  
1. Titulació acadèmica i cursos de formació i perfeccionament. Fins a un màxim d'11,70 punts.  
1.1 Titulació acadèmica. Fins a un màxim de 5,20 punt.  
Seran valorades les titulacions acadèmiques acreditades pels concursants que siguen iguals o superiors a les exigides per a accedir a l'escala i categoria a què pertanguen. No seran valorades com a mèrit aquelles titulacions que foren exigides com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.  
Doctor:  
. Dret, Psicologia, Criminologia, Pedagogia, Sociologia i Ciències Polítiques: 4 punts.  
. En altres matèries: 3 punts  
Llicenciat:  
. Dret, Psicologia, Criminologia, Pedagogia, i Sociologia: 2,50 punts.  
. En una altra matèria o equivalent: 2 punts  
Diplomat:  
. Educació Social, Gestió i Administració Pública, Treball Social o Criminologia, o tindre superat i degudament acreditat el primer cicle en Dret, Psicologia, Pedagogia, Sociologia o Ciències Polítiques: 1,50 punts  
. En una altra matèria o equivalent: 1 punt  
Els màsters impartits per la universitat, seran valorats a raó de 0,03 punts per mes complet.  
1.2 Cursos organitzats per l'IVASP o organismes anàlegs. Fins a un màxim de 3,50 punts  
Per la realització de cursos organitzats per la direcció general competent per raó de la matèria policial, a través de l'IVASP o homologats per este, hom s'ajustarà al següent barem. S'inclouran aquells cursos reconeguts per la direcció general com a homologats a l'efecte de baremació.  
Nombre d'hores Diploma/certificat Diploma/certificat   
 d'assistència d'aprofitament  
De 20 a 50 0,15 0,30  
De 51 a 100 0,30 0,60  
De 101 a 150 0,45 0,90  
De 151 a 200 0,60 1,20  
De 201 a 250 0,75 1,50  
Més de 250 0,90 1,80  
Quan es tracte de cursos de duració inferior a la mínima susdita, la puntuació s'efectuarà per la suma del còmput d'hores i/o assistència, la qual haurà de ser realitzada pel tribunal qualificador. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 3 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995) i els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'IVASP, seran valorats en tot cas amb la puntuació corresponent al diploma d'assistència.  
Els cursos bàsics de formació inicial i els cursos d'ascens o capacitació no seran objecte de puntuació; els cursos de dispensa en un grau del requisit de titulació es puntuaran, si s'escau, com a cursos amb diploma d'assistència. No seran puntuables si ja han sigut tinguts en compte a l'efecte de la titulació acadèmica per a la promoció interna.  
1.3 Coneixement del valencià. Fins a un màxim de 3 punts  
Acreditat mitjançant el certificat oficial de la Junta Qualificadora de Coneixements del Valencià. La valoració del coneixement del valencià s'efectuarà puntuant exclusivament el nivell més alt obtingut.  
. Certificat de coneixements orals: 0,75 punts  
. Certificat de grau elemental: 1 punts  
. Certificat de grau mitjà: 2 punts  
. Certificat de grau superior: 3 punts  
2. Antiguitat i grau personal. Fins a un màxim de 9,10 punts  
2.1 Antiguitat. Fins a un màxim de 7,10 punts  
. Per cada mes complet de servicis en actiu en la mateixa escala i categoria de la policia local o superior: 0,036 punts.  
. Per cada mes complet de servicis en actiu en cada una de les categories inferiors de la policia local: 0,026 punts.  
. Per cada mes complet de servicis en actiu prestat en altres forces i cossos de seguretat: 0,016 punts.  
. Per cada mes complet de serveis en actiu prestat en qualsevol administració pública no valorats en els anteriors paràgrafs: 0,006 punts.  
A este efecte, també seran computats els servicis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en Administració Pública.  
2.2. Grau personal. Fins a un màxim de 2 punts  
Per la possessió d'un determinat grau personal consolidat:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
3. Mèrits específics. Fins un màxim de 5,20 punts  
3.1 Idiomes no nacionals: fins a un màxim de 2 punts.  
Coneixement d'un o més idiomes acreditats documentalment, mitjançant certificat expedit per la facultat o escola oficial reconeguda: 1 punt per cada cicle acabat. La superació dels distints cursos complets que conformen els estudis oficials de distintes facultats o escoles oficials seran valorats a raó de 0,20 punts per curs complet.  
Acreditació de l'escola oficial d'idiomes del coneixement d'idiomes oficials de qualsevol país de la Unió Europea: 0,2 punts per curs o el seu equivalent, si es tracta de cicles fins a un màxim d'1 punt. A este efecte, serà puntuat el nivell més alt acreditat.  
3.2 Altres mèrits. Fins a un màxim d'1,20 punts  
Seran valorats lliurement i apreciats pel tribunal qualificador els coneixements en administració i gestió de recursos humans i informàtica, títols de Socorrista Aquàtic, Primers Auxilis, curs de submarinisme, arts marcials, defensa personal, felicitacions no justificades en expedients expressos i qualsevol activitat formativa que es presente en el concurs, i altres degudament acreditats i no valorats en els anteriors apartats, tots ells, fins a un màxim de 0,10 punts per mèrit acreditat.  
La intervenció com a ponent en conferències i seminaris relacionats amb l'activitat policial i reconeguda per l'IVASP seran valorats fins a un màxim de 0,12 punts  
Les publicacions relacionades amb l'activitat policial seran valorades fins a un màxim de 0,18 punts, per cadascuna.   
3.3 Premis, distincions i condecoracions. Fins a un màxim de 2 punts  
. Per estar en possessió de la Placa Col·lectiva al Mèrit Policial de la Generalitat Valenciana, 0,30 punts.  
. Per estar en possessió de la Placa Individual al Mèrit Policial de la Generalitat Valenciana, 1 punt.   
. Per estar en possessió de la Medalla al Mèrit Policial de la Generalitat Valenciana, 0,60 punts.   
. Per ser objecte de felicitació o menció individual pel director general de la conselleria competent en matèria de policia local, 0,60 punt per cadascuna.   
. Per ser objecte de felicitació o menció col·lectiva pel director general de la conselleria competent en matèria de policia local, 0,1 punts per cadascuna.   
. Per condecoracions concedides, amb l'expedient previ, per altres administracions públiques com a reconeixement a la lloable, extraordinària i meritòria actuació policial a títol individual, 1 punt per cadascuna. Si la condecoració és concedida a títol col·lectiu la puntuació serà de 0,1 punts per a cadascun.  
. Per premis, distincions, felicitacions o mencions concedides, amb l'expedient previ, per altres administracions públiques com a reconeixement a la lloable, extraordinària i meritòria actuació policial a títol individual, 0,30 punts per cadascuna.  
La puntuació màxima que es podrà obtenir en la fase de concurs per tots els apartats no superarà el 40% de la puntuació total del concurs oposició.